stanford-oval/wikipedia huggingface dataset:
วัชระ บัวทอง
ผลงานในระดับสโมสร > ผลงานในระดับเยาวชน

วัชระ บัวทอง เริ่มเล่นฟุตบอลตั้งแต่อายุ 5 ขวบที่โรงเรียนสหศาสตร์ อำเภอหาดใหญ่ จังหวัดสงขลา และในภายหลังได้รับการชักชวนให้แก่โรงเรียนเกาะแต้วพิทยาสรรค์ สงขลา ขณะอยู่ระดับชั้นมัธยมปีที่ 2 โดยเป็นตัวแทนของโรงเรียนตลอดมา จากความสามารถที่โดดเด่น จึงได้รับการทางทามให้มาร่วมทีมกับโรงเรียนอัสสัมชัญเมื่ออยู่ชั้นมัธยมปีที่ 4
จากนั้น เขาได้เข้าแข่งขันฟุตบอลระดับนักเรียนที่กรุงเทพมหานคร เช่น รายการกรมพละถ้วย ก ฟุตบอลกองทัพอากาศ ฟุตบอลจตุรมิตรสามัคคี และรายการอื่นอีกเป็นจำนวนมาก รวมถึงเคยได้รางวัลรองชนะเลิศอันดับ 2 ฟุตบอลนักเรียนไทย 15 ปี ที่จัดขึ้น ณ ประเทศไทย โดยเป็นฝ่ายแพ้ต่อทีมจีนที่ 2-3 ประตู และเคยได้แชมป์ฟุตบอลนักเรียน 18 ปี ที่จัดขึ้น ณ ประเทศเกาหลีใต้ โดยเป็นฝ่ายชนะทีมเกาหลีใต้ที่ 3-1 ประตู ตลอดจนได้เป็นผู้รักษาประตูยอดเยี่ยมของรายการดังกล่าว
ในภายหลัง วัชระ บัวทอง ได้เซ็นสัญญาร่วมกับสโมสรฟุตบอลโอสถสภา เอ็ม–150 สระบุรี ขณะมีอายุได้เพียง 15 ปี
ผลงานในระดับสโมสร > ผลงานชุดใหญ่

ในวัยหนุ่ม เขาเข้าแข่งขันไทยพรีเมียร์ลีกให้แก่สโมสรฟุตบอลโอสถสภา เอ็ม–150 สระบุรี ใน พ.ศ. 2552 เมื่ออายุได้ 16 ปี และเล่นให้แก่สโมสรดังกล่าวจนถึง พ.ศ. 2554
และหลังจากแสดงผลงานได้อย่างยอดเยี่ยมให้แก่ทีมชาติไทย ยู 19 ปี ในการแข่งขันฟุตบอลชิงแชมป์อาเซียน ที่ประเทศพม่า เขาก็ได้รับการทาบทามจากสโมสรหลายแห่ง โดยเฉพาะอย่างยิ่งจากสโมสรฟุตบอลจังหวัดชัยนาท และสโมสรฟุตบอลจังหวัดสงขลา
ใน พ.ศ. 2555 สโมสรฟุตบอลจังหวัดสงขลา ได้เซ็นสัญญาร่วมกับเขาในการติดต่อขอยืมตัวจนถึงสิ้นฤดูกาล
ในการแข่งขันไทยพรีเมียร์ลีก 2556 เมื่อครั้งที่ทีมสโมสรฟุตบอลโอสถสภา เอ็ม–150 สระบุรี เหลือผู้รักษาประตูเพียงคนเดียว ทางสโมสรจึงได้มีการเรียกตัววัชระ บัวทอง กลับร่วมทีมอีกครั้งหลังจากที่สโมสรฟุตบอลสิงห์ท่าเรือได้ทำการยืมตัวในช่วงก่อนหน้า อย่างไรก็ตาม ในปีเดียวกันนี้เอง วัชระก็ได้รับการยืมตัวให้เข้าร่วมทีมสิงห์ท่าเรืออีกครั้ง โดยได้รับการยืนยันจากดุสิต เฉลิมแสน
พ.ศ. 2556 วัชระ บัวทอง ได้รับการประกาศจากเกียรติศักดิ์ เสนาเมือง ให้เป็นหนึ่งในผู้รักษาประตูของทีมชาติไทยในการแข่งขันนัดพิเศษ เมื่อครั้งที่พบกับสโมสรฟุตบอลลิเวอร์พูล และสโมสรฟุตบอลบาร์เซโลนา
วัชระ บัวทอง ไม่ได้เข้าร่วมในการแข่งขันฟุตบอลในซีเกมส์ 2013 ที่จัดขึ้น ณ ประเทศพม่า จากเดิมที่เกียรติศักดิ์ เสนาเมือง ได้ประกาศให้ร่วมทีม เนื่องด้วยวัชระได้รับบาดเจ็บในช่วงก่อนหน้า โดยได้มีแผนให้ชนินทร์ แซ่เอียะ จากสโมสรฟุตบอลพัทยา ยูไนเต็ด เข้ามาทำหน้าที่แทน
เกียรติประวัติ > ระดับสโมสร

ไทยเอฟเอคัพ: 2562
เกียรติประวัติ > ระดับนานาชาติ

ไทย ยู-19 ปี
แชมป์ ฟุตบอลเยาวชนอายุไม่เกิน 19 ปี ชิงแชมป์อาเซียน (1 สมัย); พ.ศ. 2554
เกียรติประวัติ > ส่วนบุคคล

พ.ศ. 2553 รางวัลผู้รักษาประตูยอดเยี่ยม ศึกฟุตบอลนักเรียน 18 ปี ชิงแชมป์เอเชีย ที่ประเทศเกาหลีใต้
แหล่งข้อมูลอื่น

TPL: Thai Premier League เก็บถาวร 2012-05-06 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลนครปฐม ยูไนเต็ด  |
| --- | --- |
 2 เมธัช  3 โชคชัย (c)  4 ธัชนนท์  5 ฟิลิโปวิช  6 เจนณรงค์  7 กิตติศักดิ์  8 นันทวัฒน์  10 อิโตะ  11 ก้องนทีชัย  13 อับโลห์  18 ณัฐพล  21 นัทที   23 เรืองชัย  24 อภิณัฐ  28 ปริญญา  30 ณัฐนันท์  32 นัทที  33 อนุกรณ์  39 วัฒนชัย  59 วัชระ  66 สัญชัย  99 สัจพร  หัวหน้าผู้ฝึกสอน: ศิริศักดิ์
ศูนย์หักบัญชีอิเล็กทรอนิกส์

ระบบการหักบัญชีเช็คระหว่างธนาคารด้วยอิเล็กทรอนิกส์ เป็นระบบการหักบัญชีเช็คระหว่างธนาคารในเขตกรุงเทพมหานครและปริมณฑล โดยการใช้ข้อมูลที่อ่านจากตัวเช็คคำนวณดุลและบันทึกบัญชีลูกค้าแทนการใช้ตัวเช็ค ทั้งในการเรียกเก็บและการคืนเช็ค
การหักบัญชีระหว่างธนาคารในระบบ manual เดิมที่ปฏิบัติกันมาเป็นระยะเวลายาวนานนั้น ธนาคารสมาชิกต้องคัดแยกเช็คเป็นรายธนาคารเพื่อนำมาแลกเปลี่ยนระหว่างกันและคำนวณดุลการหักบัญชีเอง วิธีการดังกล่าวมักเกิดข้อผิดพลาดและดุลการหักบัญชีมักจะล่าช้ามีผลกระทบต่อการดำเนินการของตลาดเงิน นอกจากนี้ ปริมาณเช็คที่เพิ่มสูงขึ้นตามความเจริญเติบโตทางเศรษฐกิจ กอปรกับปัญหาการจราจรคับคั่งในกรุงเทพมหานครมีผลให้ลูกค้าบางส่วนไม่สามารถฝากเช็คได้ทันกำหนดเวลาปิดรับเช็ค จึงมีการเปลี่ยนระบบการหักบัญชีเช็คระหว่างธนาคารจากระบบ manual เป็น "ระบบการหักบัญชีเช็คระหว่างธนาคารด้วยอิเล็กทรอนิกส์" (Electronic Cheque Clearing System - ECS) ด้วยการใช้ข้อมูลที่อ่านจากตัวเช็คคำนวณดุลและบันทึกบัญชีลูกค้าแทนการใช้ตัวเช็ค ทั้งในการเรียกเก็บและการคืนเช็ค  เริ่มดำเนินการหักบัญชีระหว่างธนาคารตั้งแต่วันที่ 16 กรกฎาคม 2539 เป็นต้นมา
รถไฟใต้ดินฝัวชาน

รถไฟใต้ดินฝัวชาน (จีนตัวย่อ: 佛山地铁; จีนตัวเต็ม: 佛山地鐵; อังกฤษ: Foshan Metro)  เป็นเส้นทางรถไฟฟ้าใต้ดินในเขตนครฝัวชานและกว่างโจว มณฑลกวางตุ้ง ดำเนินการโดย บริษัทรถไฟฝัวชาน และบางส่วนโดย บริษัทรถไฟใต้ดินกว่างโจว เป็นระบบรถไฟฟ้าแห่งที่ 10 ในประเทศจีนแผ่นดินใหญ่ เริ่มก่อสร้างในปี ค.ศ. 2002 เปิดให้บริการในวันที่ 3 พฤศจิกายน ค.ศ. 2010 โดยปัจจุบันเปิดใช้งาน 1 เส้นทาง อีก 2 เส้นทางกำลังก่อสร้าง
เส้นทางที่ให้บริการ

| เส้นทาง | สถานีปลายทาง | สถานีปลายทาง | ปีที่เปิดให้บริการ ค> ศ. | ส่วนต่อขยาย ค> ศ. | ระยะทาง (กม> ) | จำนวนสถานี |
| --- | --- | --- | --- | --- | --- | --- |
|   สายกว่างฟู | กุยชีลู | ซีลัง | 2010 | — | 20.4 | 14 |
| ทั้งหมด | ทั้งหมด | ทั้งหมด | ทั้งหมด | ทั้งหมด | 20.4 | 14 |
เส้นทางที่ให้บริการ > สายกว่างฟู (สาย 1)

สายกว่างฟู (สาย 1) เป็นสายที่เชื่อมระหว่างนครฝัวชานและกว่างโจว ดำเนินการโดยบริษัท Guangdong Guangfo Inter-City ลูกครึ่งของบริษัทรถไฟใต้ดินกว่างโจว (51%) และรถไฟใต้ดินฝัวชาน (49%) เปิดให้บริการส่วนแรกในปี ค.ศ. 2010
เส้นทางในอนาคต

| แผนที่เส้นทางในอนาคต |
| --- | --- | --- | --- | --- | --- | --- | --- | --- |

รถไฟใต้ดินฝัวชาน สาย 2 (32 กิโลเมตร)
รถไฟใต้ดินฝัวชาน สาย 3 (70.2 กิโลเมตร)
รถไฟใต้ดินฝัวชาน สาย 4
รถไฟใต้ดินฝัวชาน สาย 5
รถไฟใต้ดินฝัวชาน สาย 6
รถไฟใต้ดินฝัวชาน สาย 7
รถไฟใต้ดินฝัวชาน สาย 8
ดูเพิ่ม

รถไฟใต้ดินกว่างโจว
รถไฟใต้ดินเซินเจิ้น
เอ็มทีอาร์ (สายรถไฟฟ้า)
รายชื่อระบบรถไฟใต้ดิน
แหล่งข้อมูลอื่น

FMetro เก็บถาวร 2010-11-20 ที่ เวย์แบ็กแมชชีน
Urban Rail Page on Guangzhou Metro, which includes the Foshan FMetro
วัดโรง

| วัดโรง |
| --- | --- |

ที่ตั้ง: ตำบลโรง อำเภอกระแสสินธุ์ จังหวัดสงขลา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรง อำเภอกระแสสินธุ์ จังหวัดสงขลา
วัดโรงมีชื่อปรากฏอยู่ในแผนที่ภาพกัลปนาวัดพะโคะซึ่งเป็นเอกสารเก่าแก่สมัยอยุธยา ในชื่อ "วัดโรงน้อยขึ้นพะโคะ" โดยปรากฏอยู่ทางทิศใต้ของวัดโรงใหญ่และอยู่ทางทิศตะวันตกเฉียงใต้ของเมืองไชยา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2370
อาคารเสนาสนะที่สำคัญ ได้แก่ อุโบสถก่ออิฐถือปูน แผนผังเป็นรูปสี่เหลี่ยมผืนผ้า อุโบสถหันหน้าไปทางทิศตะวันตก มีประตูทางเข้าทางเดียว ภายในอุโบสถประดิษฐานพระพุทธรูปตั้งอยู่บนฐานชุกชี เป็นพระพุทธรูปปูนปั้นลงรักปิดทองมีขนาดหน้าตักกว้าง 1.1 เมตร สูง 1.74 เมตร ชายสังฆาฏิตัดสั้น พื้นอุโบสถปูด้วยกระเบื้องหินอ่อน นอกจากนั้นในวัดยังมีเจดีย์ 2 องค์ และศาลาการเปรียญ
วัดปราสาท (อำเภอเมืองเชียงใหม่)

สำหรับวัดปราสาทแห่งอื่น ดูที่ วัดปราสาท
| วัดปราสาท |
| --- | --- |


ที่ตั้ง: ตำบลศรีภูมิ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปราสาท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
วิหาร
ประวัติ

ตามข้อความศิลาจารึกของวัดตโปทาราม ได้กล่าวถึงเจ้าอาวาสวัดปราสาท ชื่อ พระมหาเถรสัทธรรมฐิรปราสาทเจ้า ได้รับอาราธนาจากเจ้าเมืองเชียงใหม่ ไปร่วมสังฆกรรมสวด แสดงในฐานะพระเถรชั้นผู้ใหญ่ แผ่นศิลาจารึกด้านที่ 1 บรรทัดที่ 13–16 ว่า "มหาสามาญาณสมโพธิป่าแดง มหาสุรสี มหาโพธิ์ มหาเถรธรรมเสนาปติเจ้า มหาเถรสัทธรรมฐิรปราสาทเจ้า" คำว่าปราสาทเจ้า น่าจะหมายถึงว่าวัดแห่งนี้ตั้งอยู่ในเขตที่ประทับของเจ้านาย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2035 ได้รับพระราชทานวิสุงคามสีมาเมื่อ พ.ศ. 2040 พระยาหลวงแสนคำได้หล่อพระเจ้าหมื่นทอง พระพุทธรูปสัมฤทธิ์ปางมารวิชัยถวายไว้ที่วัดปราสาทเมื่อ พ.ศ. 2133 ซึ่งปรากฏจารึกข้อความไว้ที่ฐานพระองค์นี้ด้วย
พ.ศ. 2366 ในสมัยเจ้าหลวงธรรมลังกาได้มีการบูรณะวัดปราสาท โดยโปรดฯ ให้พระยาหลวงสามล้านสร้างวิหารขึ้น ต่อมากรมศิลปากรประกาศขึ้นทะเบียนและกำหนด ขอบเขตวิหารวัดปราสาทในราชกิจจานุเบกษา เล่มที่ 96 ตอนที่ 167 ลงวันที่ 25 กันยายน พ.ศ. 2522
อาคารเสนาสนะ

อาคารเสนาสนะที่สำคัญ ได้แก่ วิหารศิลปะล้านนา มีฐานรากเป็นก่ออิฐถือปูน ตัววิหารสร้างด้วยไม้สัก มีเสาพระวิหารเรียงรายภายในเป็นเสากลมลงรักปิดทองเพื่อทำหน้าที่รับขื่อประธานและขื่อคัดเสาทุกด้าน ในวิหารมีซุ้มโขงขนาดใหญ่ประดิษฐานพระประธาน ซุ้มโขงมีลวดลายปูนปั้นเป็นรูปหงส์คู่ตั้งอยู่ด้านข้าง มีพญานาคขมวดเป็นหางวน ขดเป็นลวดลายกระหนกขึ้นด้านบนและมีรูปลายกนกเป็นแบบลวดลายพระจันทร์แผ่กระจายรัศมีอยู่ตรงกลาง อุโบสถไม่ทราบว่ามีทรงเดิมเป็นอย่างไร บูรณะในสมัยพระยาสามล้าน ต่อมา พ.ศ. 2520 ท่านพระครูชินวงศานุวัตร์อดีตเจ้าอาวาสได้เป็นประธานในการซ่อมแซม ภายในพระอุโบสถมีพระพุทธรูปทองสัมฤทธิ์ปางมารวิชัย สูง 114 เซนติเมตร พระพุทธรูปมีอายุตามจารึกที่ฐานของพระพุทธรูป เมื่อปี พ.ศ. 2133
เจดีย์ศิลปะผสมระหว่างเจดีย์ทรงสี่เหลี่ยมศรีสัชนาลัย ผสมผสานกับเจดีย์ทรงกลมของเมืองเชียงใหม่ จากหลักฐานบันทึกของพระยาหลวงสามล้านปรากฏว่า ท่านเป็นประธานในการบูรณะเมื่อปี พ.ศ. 2366 ต่อมาได้รับการปฏิสังขรณ์ เมื่อ พ.ศ. 2526
ซุ้มโขงประดิษฐานพระประธานภายในวิหาร
พระประธานภายในวิหาร
วัดปราสาท (จังหวัดนนทบุรี)

| วัดปราสาท |
| --- | --- |
อุโบสถแบบมหาอุด

ที่ตั้ง: เลขที่ 18 หมู่ที่ 4 ซอยบางกร่าง 57 ถนนบางกรวย-ไทรน้อย ตำบลบางกร่าง อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระมหานที ธมฺมธีโร
 สถานีย่อยพระพุทธศาสนา
วัดปราสาท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางกร่าง ตำบลบางกร่าง อำเภอเมืองนนทบุรี จังหวัดนนทบุรี ปัจจุบันพระมหานที ธมฺมธีโร ดำรงตำแหน่งเจ้าอาวาสวัดปราสาท
ประวัติ

สันนิษฐานว่าวัดปราสาทสร้างขึ้นในสมัยกรุงศรีอยุธยาตอนปลาย โดยดูจากอุโบสถแบบมหาอุด ได้รับพระราชทานวิสุงคามสีมาเมื่อ พ.ศ. 2310 แต่สันนิษฐานกันว่าสร้างมาตั้งแต่สมัยอยุธยาตอนกลางประมาณสมัยสมเด็จพระเจ้าทรงธรรม สร้างโดยเจ้าพระยากลาโหม (องค์ไล) ผู้ซึ่งต่อมาขึ้นครองราชย์ในพระนาม พระเจ้าปราสาททอง เป็นพระราชบิดาของสมเด็จพระนารายณ์มหาราช ปัจจุบันอุโบสถของวัดนี้ได้รับการขึ้นทะเบียนเป็นโบราณสถานแห่งชาติ
อาคารเสนาสนะ

อุโบสถแอ่นเป็นท้องสำเภาจีน เป็นโบสถ์แบบมหาอุด มีผนังด้านข้างทั้งสองไม่มีหน้าต่าง ด้านหน้ามีประตูทรงปราสาทประดับลวดลายปูนปั้น ด้านหลังมีเพียงช่องแสงเล็ก ๆ หลังพระประธาน มีภาพจิตรกรรมฝาผนังเขียนด้วยสีฝุ่นเรื่องทศชาติชาดก เขียนขึ้นโดยช่างสกุลชั้นสูงนนทบุรี เป็นภาพเก่าแก่ที่สุดในนนทบุรี และลบเลือนไปมากแล้วในปัจจุบัน
หลังคาด้านหน้าเชิดขึ้นเล็กน้อยฐานเป็นเส้นโค้งแบบเดียวกับหลังคาหน้าบัน หน้าบันจำหลักสวยงามด้วยรูปพระนารายณ์ทรงครุฑ (ปัจจุบันตัวครุฑถูกขโมยไปแล้ว) ภายในประดิษฐานพระประธานและพระพุทธรูปจัดเป็นหมู่รอบองค์พระประธาน สันนิษฐานว่าเป็นศิลปกรรมสมัยอยุธยา ส่วนพระประธานเป็นศิลปะอู่ทอง ยังมีธรรมาสน์สร้างในสมัยอยุธยาตอนกลางถึงปลายตั้งอยู่ที่ศาลาการเปรียญ กุฏิทรงไทยที่เจ้าอาวาสองค์ปัจจุบันได้ทำการอนุรักษ์
ภายในวัดมีต้นตะเคียนยักษ์ที่ใหญ่ที่สุดในประเทศ อายุกว่า 1,000 ปี มีความยาว 40.40 เมตร ขนาดรอบลำตันกว้าง 4 เมตร 12 เซนติเมตร
วัดแหลมตะลุมพุก

| วัดแหลมตะลุมพุก |
| --- | --- |

ที่ตั้ง: ตำบลแหลมตะลุมพุก อำเภอปากพนัง จังหวัดนครศรีธรรมราช
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแหลมตะลุมพุก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมตะลุมพุก อำเภอปากพนัง จังหวัดนครศรีธรรมราช
วัดแหลมตะลุมพุกตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2469 ปรากฏหลักฐานว่าวัดแหลมตะลุมพุกเคยมีที่ดินประมาณ 84 ไร่ จนเมื่อ พ.ศ. 2505 เกิดวาตภัยครั้งใหญ่ในประวัติศาสตร์ มีผู้เสียชีวิตกว่า 1,300 คน ทำให้เนื้อที่ของวัดขณะนี้เหลือประมาณ 36–37 ไร่เท่านั้น อุโบสถหลังเดิมที่อยู่ติดกับทะเลจะถูกคลื่นซัดจมหายไป จนเมื่อวันที่ 3 มีนาคม พ.ศ. 2550 อุโบสถหลังดังกล่าวโผล่พ้นน้ำให้เห็นในช่วงที่น้ำลด เป็นรูป 4 เหลี่ยมปริมน้ำ กว้าง 8 เมตร ยาว 16 เมตร แบบมหาอุด ปรากฏว่าพบลูกนิมิต 4 ลูก จากคำบอกเล่าภายในอุโบสถมีพระพุทธรูปปูนปั้นขนาดใหญ่ เมื่อ พ.ศ. 2550 ขณะเตรียมสร้างอุโบสถใหม่ ได้พบลูกนิมิตในสมัยพระบาทสมเด็จพระจุลจอมเกล้าเจ้าอยู่หัวด้วย
ภายในวัดมีศาลาพ่อท่านลาภ มีรูปปั้นของท่านซึ่งเป็นอดีตเจ้าอาวาสที่ชาวบ้านเคารพนับถือ
วัดโรงเข้วนาราม

| วัดโรงเข้วนาราม |
| --- | --- |

ที่ตั้ง: ตำบลโรงเข้ อำเภอบ้านแพ้ว จังหวัดสมุทรสาคร
ประเภท: วัดราษฎร์
นิกาย: มหานิกาย
เจ้าอาวาส: พระครูสาครธรรมวงศ์
 สถานีย่อยพระพุทธศาสนา
วัดโรงเข้วนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านแพ้ว จังหวัดสมุทรสาคร มีที่ดินตั้งวัดเนื้อที่ 10 ไร่ 2 งาน 16 ตารางวา ปัจจุบันมีพระครูสาครธรรมวงศ์ เป็นเจ้าอาวาส
วัดโรงเข้วนาราม แต่มีชื่อว่า สำนักสงฆ์วิปัสนารูปนาม มีพระครูสาครปทุมรัตน์ อดีตเจ้าอาวาสวัดปทุมทองรัตนาราม เป็นเจ้าสำนัก ท่านได้รับมรดกจากโยมบิดามารดา คือนายพุฒทรัพย์นิล นางแอ ทรัพย์นิล เป็นเนื้อที่ 10 ไร่ 2 งาน 16 ตารางวา ท่านได้ลาออกจากการเป็นเจ้าอาวาสวัดปทุมทองรัตนาราม มาสร้างสำนักสงฆ์ในที่ดินของท่านเอง ต่อมานายธรรมสณฑ์  ปิ่นแก้ว อดีตกำนันตำบลโรงเข้ จึงได้ทำเรื่องขออนุญาตสร้างวัด
จนได้รับอนุญาตให้สร้างวัดด้วยความเห็นชอบของมหาเถรสมาคมและกระทรวงศึกษาธิการ ประกาศแต่งตั้งวัดขึ้นในพระพุทธศาสนามีนามว่า วัดโรงเข้วนาราม วันที่ 19 ตุลาคม พ.ศ. 2544 วัดได้รับพระราชทานวิสุงคามสีมาเมื่อวันที่ 14 กันยายน พ.ศ. 2564 ภายในวัดมีอุโบสถและพระธาตุเจดีย์ธรรมวงศ์
วัดแหลมมะขาม

| วัดแหลมมะขาม |
| --- | --- |

ชื่อสามัญ: วัดแหลมมะขาม, วัดตะพงทอง
ที่ตั้ง: ตำบลแหลมงอบ อำเภอแหลมงอบ จังหวัดตราด
ประเภท: วัดราษฎร์
นิกาย: มหานิกาย
เจ้าอาวาส: พระครูพิศาลธรรมวาที
 สถานีย่อยพระพุทธศาสนา
วัดแหลมมะขาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมงอบ อำเภอแหลมงอบ จังหวัดตราด ด้านหลังวัดเป็นที่ตั้งของศาสนสถานของชาวมุสลิม คือ โต๊ะวาลี
วัดแหลมมะขาม เดิมชื่อว่า วัดตะพงทอง เนื่องจากมีต้นตะพงทองใหญ่อยู่บริเวณวัด เปลี่ยนชื่อมาเป็น "วัดแหลมมะขาม" ในปี พ.ศ. 2365 มีพระอาจารย์เอี่ยม เป็นเจ้าอาวาสรูปแรก โดยประกาศตั้งวัดเมื่อปี พ.ศ. 2413 และได้รับพระราชทานวิสุงคามสีมาเมื่อ 25 กุมภาพันธ์ พ.ศ. 2453 และได้รับคัดเลือกเป็นวัดพัฒนาตัวอย่างในปี พ.ศ. 2515
พระบาทสมเด็จพระจุลจอมเกล้าเจ้าอยู่หัวเสด็จประพาสจังหวัดตราด โดยวันที่ 10 มีนาคม พ.ศ. 2443 เสด็จมาที่วัดแหลมมะขาม เพื่อนมัสการพระอธิการแดงเจ้าอาวาส ทรงถวายเกวียนแก่พระอธิการแดง เป็นเกวียนเทียมวัวทำด้วยไม้อย่างดี ปัจจุบันซากเกวียนยังคงอยู่ที่วัด เมื่อคราวมีการบูรณะอุโบสถวัดแหลมมะขาม พ.ศ. 2557 ท่านเจ้าอาวาสได้จ้างให้ช่างเขียนภาพผนังโบสถ์แสดงเรื่องราวเมื่อครั้งรัชกาลที่ 5 เสด็จประพาสน้ำตกธารมะยมและวัดแหลมมะขามเอาไว้ด้วย
วัดแฮดงยงกุง

| วัดแฮดงยงกุง |
| --- | --- |

ศาสนา
ศาสนา: พุทธ
ที่ตั้ง
ที่ตั้ง: อำเภอคีจัง ปูซาน
ประเทศ: เกาหลีใต้
ที่ตั้งในเกาหลีใต้
พิกัดภูมิศาสตร์: 35°11′17″N 129°13′23″E﻿ / ﻿35.18806°N 129.22306°E﻿ / 35.18806; 129.22306
สถาปัตยกรรม
ประเภท: เกาหลี
เริ่มก่อตั้ง: ค.ศ. 1376
วัดแฮดงยงกุง (เกาหลี: 해동 용궁사; ฮันจา: 海東龍宮寺) เป็นวัดในอำเภอคีจัง ปูซาน ประเทศเกาหลีใต้ เดิมเรียกว่า วัดโบมุน (보문사) ก่อตั้งโดยพระอาจารย์นาองเมื่อ ค.ศ. 1376  ตรงกับยุคโครยอ วัดแห่งนี้ถูกทำลายลงหลังการบุกครองเกาหลีของญี่ปุ่น (ค.ศ. 1592–98) ก่อได้รับการบูรณปฏิสังขรณ์ช่วง ค.ศ. 1930 ก่อนเปลี่ยนชื่อเป็นวัดแฮดงยงกุงตั้งแต่ ค.ศ. 1974 เป็นต้นมา ถือเป็นวัดเพียงไม่กี่แห่งของประเทศเกาหลีใต้ที่สร้างอยู่ริมทะเล ทั้งยังตั้งอยู่ทางตะวันออกของปูซานใกล้กับหาดแฮอุนแด วัดแห่งนี้เป็นที่นิยมของนักท่องเที่ยวโดยเฉพาะวันวิสาขบูชา ซึ่งจะมีการประดับประดาไปด้วยโคมไฟกระดาษตระการตา
วัดแหลมใต้

| วัดแหลมใต้ |
| --- | --- |

ชื่อสามัญ: วัดแหลมใต้, วัดภิกขุสังขรณ์
ที่ตั้ง: ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแหลมใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองฉะเชิงเทรา จังหวัดฉะเชิงเทรา ที่ตั้งวัดมีเนื้อที่ 15 ไร่ 44 ตารางวา วัดอยู่ริมฝั่งแม่น้ำบางปะกง เป็นลักษณะคุ้งน้ำ
วัดแหลมใต้ หรือ วัดภิกขุสังขรณ์ สร้างขึ้นเมื่อปี พ.ศ. 2476 สันนิษฐานว่าสร้างในสมัยพระบาทสมเด็จพระมงกุฎเกล้าเจ้าอยู่หัว ได้รับพระราชทานวิสุงคามสีมาเมื่อวันที่ 24 มกราคม พ.ศ. 2506 เขตวิสุงคามสีมา กว้าง 13 เมตร ยาว 30 เมตร
อาคารและเสนาสนะที่สำคัญ ได้แก่ อุโบสถหลังเก่าเป็นแบบจีน มีอาคารศาลาท่าน้ำ เป็นอาคารทรงสี่เหลี่ยมมีมุขด้านหน้ายื่นลงไปในแม่น้ำบางปะกง หลังคาทรงมะนิลา มุงกระเบื้องดินเผาหางมน บริเวณชายคาประดับด้วยไม้ฉลุลานขนมปังขิง ซึ่งเป็นรูปแบบที่นิยมกันในสมัยพระบาทสมเด็จพระจุลจอมเกล้าเจ้าอยู่หัว และมีเรือนแพที่มีอายุประมาณร้อยกว่าปี ตัวเรือนแพประกอบด้วย หลังคาจั่ว 2 ช่วงต่อกัน กว้างประมาณ 8 เมตร ยาวประมาณ 12 เมตร ฝาผนังเป็นไม้สักตีเรียงกันทางตั้ง บานประตูส่วนใหญ่เป็นบานเปิด ยกเว้นประตูด้านหน้าซึ่งเป็นประตูบานกระทุ้ง เพื่อความสะดวกในการค้าขาย
วัดแหล่งทองแดงพรหมสราราม

| วัดแหล่งทองแดงพรหมสราราม |
| --- | --- |

ที่ตั้ง: ตำบลตาก้อง อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระอาจารย์สมาน ปสันนจิตโต
 สถานีย่อยพระพุทธศาสนา
วัดแหล่งทองแดงพรหมสราราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตาก้อง อำเภอเมืองนครปฐม จังหวัดนครปฐม
วัดแหล่งทองแดงพรหมสรารามตั้งวัดเมื่อวันที่ 19 กันยายน พ.ศ. 2543 ผู้ขออนุญาตตั้งวัดคือ นางสาวบุญชุบ มากลัด วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2557 วัดแห่งนี้เป็นวัดที่หลวงพ่อแช่ม วัดตาก้อง ได้มามรณภาพลง ณ วัดแห่งนี้ ซึ่งสถานที่แห่งนี้เดิมเป็นที่ดินในครอบครัวของหลวงพ่อแช่ม ต่อมาได้ยกให้หลานสาวผู้บวชเป็นแม่ชีดูแล และต่อมาได้ถวายที่ดินนี้แด่สมเด็จพระพุทธปาพจนบดี (ทองเจือ จินฺตากโร) วัดราชบพิธสถิตมหาสีมารามราชวรวิหาร จนมาถึงยุคสมเด็จพระอริยวงศาคตญาณ (อัมพร อมฺพโร) วัดราชบพิธสถิตมหาสีมารามราชวรวิหาร เป็นผู้อุปถัมภ์ดูแล และได้มอบหมายให้ท่านเจ้าอาวาสรูปปัจจุบัน คือพระอาจารย์สมาน ปสันนจิตโต เป็นผู้ดูแลตราบเท่าทุกวันนี้
อุโบสถของวัดได้รับพระราชทานแบบอุโบสถจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประธานมูลนิธิชัยพัฒนา ภายในบริเวณวัดมีความร่มรื่นเย็นสบาย ยังคงความสงบเหมาะแก่การปฏิบัติธรรม มีรูปเหมือนของเกจิอาจารย์ต่าง ๆ เช่น หลวงพ่อแช่ม หลวงปู่ทวด หลวงปู่โต หลวงพ่อเงิน หลวงปู่สุข และหลวงปู่มั่น
รางวัลสมาคมผู้กำกับภาพยนตร์ไทย ครั้งที่ 9

| รางวัลสมาคมผู้กำกับภาพยนตร์ไทย ครั้งที่ 9 th |
| --- | --- |
วันที่: 4 เมษายน พ.ศ. 2562
สถานที่: ห้องกมลทิพย์บอลรูม, กรุงเทพมหานคร, ประเทศไทย
Preshow hosts: คมกฤษ ตรีวิมล สุรัตนารี ศรีวิกร
เหตุการณ์สำคัญ
เข้าชิงมากที่สุด: โฮมสเตย์ (7)
 ← ครั้งที่ 8  รางวัลสมาคมผู้กำกับภาพยนตร์ไทย  ครั้งที่ 10 → 
รางวัลสมาคมผู้กำกับภาพยนตร์ไทย ครั้งที่ 9 เป็นการประกาศผลรางวัลทางภาพยนตร์โดยสมาคมผู้กำกับภาพยนตร์ไทย ภายใต้แนวคิด "กล้าที่จะก้าว" พิธีมอบรางวัลจะมอบให้แก่บุคคลที่มีผลงานใน พ.ศ. 2561 งานถูกจัดขึ้นในวันที่ 4 เมษายน พ.ศ. 2562 ณ ห้องกมลทิพย์บอลรูม กรุงเทพมหานคร โดยแอปทรูไอดีเป็นเจ้าภาพถ่ายทอดสด มีพิธีกรในงานคือ คมกฤษ ตรีวิมล และสุรัตนารี ศรีวิกร ในงานประกาศผลรางวัลครั้งนี้ ได้มีการเพิ่มรางวัลใหม่อีกหนึ่งรางวัลคือ รางวัลบทภาพยนตร์ยอดเยี่ยม
มะลิลา ได้รับรางวัลมากที่สุดในงาน โดยกวาดรางวัลทุกสาขาที่เข้าชิงได้แก่ ภาพยนตร์ยอดเยี่ยม, บทภาพยนตร์ยอดเยี่ยม, ผู้กำกับภาพยนตร์ยอดเยี่ยม, นักแสดงนำชายยอดเยี่ยม และนักแสดงสมทบชายยอดเยี่ยม สำหรับภาพยนตร์เรื่อง โฮมสเตย์ ถูกเสนอชื่อเข้าชิงมากถึง 7 สาขา แต่ได้รับรางวัลชนะเลิศเพียงหนึ่งสาขาเท่านั้นซึ่งก็คือ นักแสดงสมทบหญิงยอดเยี่ยม น้อง.พี่.ที่รัก ชนะหนึ่งรางวัลคือ นักแสดงนำหญิงยอดเยี่ยม
ผู้ชนะและผู้เข้าชิง

ผู้เข้าชิงรางวัลสมาคมผู้กำกับภาพยนตร์ไทย ครั้งที่ 9 ถูกประกาศเมื่อวันที่ 21 มีนาคม พ.ศ. 2562 ผ่านแฟนเพจอย่างเป็นทางการของสมาคมผู้กำกับภาพยนตร์ไทย โฮมสเตย์ ถูกเสนอชื่อเข้าชิงมากที่สุด 7 สาขา โดยมีกำหนดประกาศรายชื่อผู้ชนะในวันที่ 4 เมษายน พ.ศ. 2562
รางวัลสมาคมผู้กำกับภาพยนตร์ไทย ครั้งที่ 9 มีทั้งหมด 8 สาขา โดยมีรายชื่อผู้เข้าชิงในแต่ละสาขาดังต่อไปนี้
ผู้ชนะและผู้เข้าชิง > รางวัล

ผู้ชนะจะอยู่ในลำดับแรก โดยเน้นเป็นตัวหนา และมีกริชคู่ ()
| --- | --- |
 ภาพยนตร์ยอดเยี่ยม มะลิลา – จีวิลเลจโคครีเอชันฮับ 2,215 เชื่อบ้ากล้าก้าว – จีดีเอช ห้าห้าเก้า (รองชนะเลิศ)  App War แอปชนแอป – ที โมเมนต์  โฮมสเตย์ – จอกว้าง ฟิล์ม  9 ศาสตรา – เอ็กซ์ฟอร์แมต ฟิล์มส์:  ผู้กำกับภาพยนตร์ยอดเยี่ยม อนุชา บุญยวรรธนะ – มะลิลา ยรรยง คุรุอังกูร – App War แอปชนแอป (รองชนะเลิศ)  ณฐพล บุญประกอบ – 2,215 เชื่อบ้ากล้าก้าว  ภาคภูมิ วงศ์ภูมิ – โฮมสเตย์  พงศา กรศรี, กันย์ พันธุ์สุวรรณ และณัฐ ยศวัฒนานนท์ – 9 ศาสตรา
 นักแสดงนำชายยอดเยี่ยม ศุกลวัฒน์ คณารส – มะลิลา จากบท เชน ธีรดนย์ ศุภพันธุ์ภิญโญ – โฮมสเตย์ จากบท มิน (รองชนะเลิศ)  ซันนี่ สุวรรณเมธานนท์ – น้อง.พี่.ที่รัก จากบท ชัช  เดวิด อัศวนนท์ – Samui Song ไม่มีสมุยสำหรับเธอ จากบท กาย สเปนเซอร์  ชาติชาย ชินศรี – ไทบ้านเดอะซีรีส์ 2.2 จากบท เซียง:  นักแสดงนำหญิงยอดเยี่ยม อุรัสยา เสปอร์บันด์ – น้อง.พี่.ที่รัก จากบท เจน เฌอปราง อารีย์กุล – โฮมสเตย์ จากบท พาย (รองชนะเลิศ)  วริศรา ยู – App War แอปชนแอป จากบท จูน  เฌอมาลย์ บุญยศักดิ์ – Samui Song ไม่มีสมุยสำหรับเธอ จากบท วิยะดา โบฟอยด์  ชญานิษฐ์ ชาญสง่าเวช – Someone From Nowhere มา ณ ที่นี้ จากบท นภัสสร
 นักแสดงสมทบชายยอดเยี่ยม อนุชิต สพันธุ์พงษ์ – มะลิลา จากบท พิช ณัฐสิทธิ์ โกฏิมนัสวนิชย์ – โฮมสเตย์ จากบท เม่น (รองชนะเลิศ)  นิชคุณ หรเวชกุล – น้อง.พี่.ที่รัก จากบท โมจิ  สิราษฎร์ อินทรโชติ – App War แอปชนแอป จากบท ไต๋  อารักษ์ อมรศุภศิริ – ขุนพันธ์ 2 จากบท ใบ:  นักแสดงสมทบหญิงยอดเยี่ยม สู่ขวัญ บูลกุล – โฮมสเตย์ จากบท ฤดี จันทรเสน เจนนิเฟอร์ คิ้ม – ไบค์แมน ศักรินทร์ตูดหมึก จากบท สุรีย์ (รองชนะเลิศ)  มนสภรณ์ ชาญเฉลิม – น้อง.พี่.ที่รัก จากบท เดียร์  พัศชนันท์ เจียจิรโชติ – App War แอปชนแอป จากบท มายด์  พลอย ศรนรินทร์ – สิงสู่ จากบท สร้อย
 บทภาพยนตร์ยอดเยี่ยม มะลิลา – อนุชา บุญยวรรธนะและวาสุเทพ เกตุเพ็ชร์ โฮมสเตย์ – ทศพล ทิพย์ทินกร, จิรัศยา วงษ์สุทิน, อภิโชค จันทรเสน, เอกสิทธิ์ ไทยรัตน์ และภาคภูมิ วงศ์ภูมิ (รองชนะเลิศ)  น้อง.พี่.ที่รัก – วิทยา ทองอยู่ยง, อดิสรณ์ ตรีสิริเกษม, นนตรา คุ้มวงศ์, ทศพร เหรียญทอง และสิริภัค ผสมทรัพย์  App War แอปชนแอป – ภูวนิตย์ ผลดี, สุทธิพงศ์ พรรธนาลัย และรังสิมา อัคราวิวัฒน์  ไทบ้านเดอะซีรีส์ 2.2 – สุรศักดิ์ ป้องศร, ศุภณัฐ นามวงศ์ และบุญโชค ศรีคำ: 
 รางวัลเกียรติยศ สุรสีห์ ผาธรรม – ครูบ้านนอก, ลูกแม่มูล, ครูดอย, ผู้แทนนอกสภา, สวรรค์บ้านนา, หมอบ้านนอก และ ราชินีดอกหญ้า:
การเสนอชื่อของภาพยนตร์

| จำนวนเข้าชิง | ภาพยนตร์ |
| --- | --- |
7: โฮมสเตย์
6: App War แอปชนแอป
5: มะลิลา
5: น้อง.พี่.ที่รัก
2: 9 ศาสตรา
2: ไทบ้านเดอะซีรีส์ 2.2
2: 2,215 เชื่อบ้ากล้าก้าว
2: Samui Song ไม่มีสมุยสำหรับเธอ
| จำนวนรางวัล | ภาพยนตร์ |
| --- | --- |
5: มะลิลา
1: น้อง.พี่.ที่รัก
1: โฮมสเตย์
ศุกลวัฒน์ คณารศ ผู้ชนะรางวัลนักแสดงนำชายยอดเยี่ยม
อุรัสยา เสปอร์บันด์ ผู้ชนะรางวัลนักแสดงนำหญิงยอดเยี่ยม
อนุชิต สพันธุ์พงษ์ ผู้ชนะรางวัลนักแสดงสมบทชายยอดเยี่ยม
วัดแหลมสุวรรณาราม (จังหวัดสุราษฎร์ธานี)

| วัดแหลมสุวรรณาราม |
| --- | --- |


ชื่อสามัญ: วัดแหลมสุวรรณาราม, วัดปลายแหลม
ที่ตั้ง: ตำบลบ่อผุด อำเภอเกาะสมุย จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระครูศรีสุวรรณาภรณ์
 สถานีย่อยพระพุทธศาสนา
วัดแหลมสุวรรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อผุด อำเภอเกาะสมุย จังหวัดสุราษฎร์ธานี อยู่ระหว่างวัดพระใหญ่และหาดเชิงมน
วัดแหลมสุวรรณาราม หรือชาวบ้านนิยมเรียกกันว่า วัดปลายแหลม ตั้งขึ้นเมื่อ พ.ศ. 2423 ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2545
จุดเด่นของวัด คือ อุโบสถสร้างขึ้นกลางสระน้ำบนฐานดอกบัวคล้ายรูปกระทง มีสะพานข้ามเข้าอุโบสถ อุโบสถขนาบข้างด้วยรูปปั้นเจ้าแม่กวนอิมพันมือสูง 20 เมตร และรูปปั้นพระสังกัจจายน์ บันไดทางเข้าอุโบสถประดับด้วยรูปประติมากรรมพญานาคสีเขียว ด้านหน้าโถงอุโบสถ มีพระพุทธรูปประทับยืนประดิษฐานอยุ๋ตรงกลางระหว่างประตูทั้งสองข้าง ภายในประดิษฐานพระประธาน เป็นพระพุทธสีทองรูปปางมารวิชัย มีภาพจิตรกรรมฝาผนัง ด้านนอกอุโบสถมีซุ้มใบเสมา รูปปั้นหลวงปู่ทวด มีวิหารตั้งอยู่ด้านตรงข้ามอุโบสถ
วัดแหลมสุวรรณาราม เป็นสถานที่ท่องเที่ยวที่นิยมของชาวต่างชาติแห่งหนึ่งของเกาะสมุย นักท่องเที่ยวมักมาให้อาหารปลาที่สระน้ำและชมโบสถ์ดอกบัว
วัดโรงช้าง (จังหวัดสุพรรณบุรี)

| วัดโรงช้าง |
| --- | --- |

ที่ตั้ง: ตำบลศาลาขาว อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโรงช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาขาว อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 21 ไร่ 2 งาน 41 ตารางวา ปัจจุบันพระครูสังฆรักษ์สมจิตร ปฺญญาวุโธ (ผลิศร) เป็นเจ้าอาวาส
วัดโรงช้างตั้งวัดเมื่อ พ.ศ. 2473 ได้รับพระราชทานวิสุงคามสีมา เมื่อ พ.ศ. 2490 ไม่ทราบประวัติความเป็นมาที่แน่ชัด เคยมีเจดีย์อยู่ 3 องค์ไม่เหลือร่องรอยให้ศึกษาได้ ปัจจุบันสิ้นสภาพโบราณสถานแล้ว
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2496 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2536 เป็นอาคาร 2 ชั้น หอสวดมนต์ (หลังเก่า) สร้างเมื่อ พ.ศ. 2470 เป็นอาคารไม้ หอสวดมนต์ (หลังใหม่) สร้างเมื่อ พ.ศ. 2550 เป็นอาคารคอนกรีต 2 ชั้น กุฏิสงฆ์ จำนวน 9 หลัง เป็นอาคารไม้ทรงไทย ปูชนียวัตถุมีพระประธานประจำอุโบสถ
รายนามเจ้าอาวาส

พระจันทร์
พระอ๋อง
พระเกิด
พระบุญ
พระชุ่ม พ.ศ. 2496–2482
พระครูใหญ่ โกสลฺโล  พ.ศ. 2494
พระครูปลัดถนอม จุนฺโท พ.ศ. 2525
พระครูสังฆรักษ์ สมจิต ปญฺญาวุโธ พ.ศ. 2536–
วัดอ่วมอ่องประชานฤมิต

| วัดอ่วมอ่องประชานฤมิต |
| --- | --- |

ที่ตั้ง: ตำบลหนองเพรางาย อำเภอไทรน้อย จังหวัดนนทบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอ่วมอ่องประชานฤมิต เป็นของคณะสงฆ์เถรวาท สังกัดคณะสงฆ์ฝ่ายมหานิกาย ตั้งอยู่เลขที่ 37 หมู่ 10 ตำบลหนองเพรางาย อำเภอไทรน้อย จังหวัดนนทบุรี มีเนื้อที่ จำนวน 15 ไร่ 2 งาน 15 ตารางวา อาณาเขตของวัด ทิศเหนือติดถนน ซ.อ่วมอ่อง11 ทิศตะวันออกมีอาณาเขตติดกับบ่อน้ำ ทิศใต้มีอาณาเขตติดกับทุ่งนา ทิศตะวันตกมีอาณาเขตกับถนนทางหลวงชนบท นนทบุรี 3191 เป็นวัดที่เป็นศูนย์กลางในการทำกิจกรรมทางพระพุทธศาสนา ของชุมชน รวมทั้งเป็นวัดที่ตั้งของสำนักงานเจ้าคณะอำเภอไทรน้อย โดยมีพระครูนนทกิจโกศล, ดร. เป็นเจ้าอาวาส และเป็นผู้บริหารกิจการพระพุทธศาสนาภายในวัด